Diari Oficial de la Generalitat Valenciana


Sumari del DOGV 5701, del 12-02-2008 (2008/1027)

Suspensió cautelar de la tramitació i atorgament de llicència en els àmbits dels elements patrimonials amb declaració de bé d'interès cultural, així com en aquelles àrees delimitades com a zones per a vianants.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5701

Data del DOGV
:   12-02-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/1027


Data del document
:   07-02-2008

Organisme emissor
:   Ajuntament de Benicarló

Tipus de document
:   Acord

Descriptors 

:   * Benicarló
    * legislació
    * administració local
    * ben cultural
    * protecció del patrimoni

Suspensió cautelar de la tramitació i atorgament de llicència en els àmbits dels elements patrimonials amb declaració de bé d'interès cultural, així com en aquelles àrees delimitades com a zones per a vianants. [2008/1027]  
El Ple de l'Ajuntament, en la sessió que va tenir lloc el dia 29 de novembre de 2007, amb caràcter ordinari i en primera convocatòria, va adoptar, entre altres, el següent acord per unanimitat dels membres assistents:  
Primer. Declarar la suspensió cautelar de l'atorgament de llicències d'activitat, parcel·lació de terrenys, edificació i enderrocament per a totes aquelles àrees delimitades com entorns per als vianants, amb l'objecte de procedir a estudiar les activitats compatibles amb l'ús per als vianants i regulació del seu funcionament, així com les prescripcions mínimes de funcionament de les activitats de construcció i altres ocupacions de via pública, perquè aquestes interferisquen el mínim possible en l'ús normal per al qual s'han projectat aquests espais.  
La suspensió en els conjunts o àrees per als vianants, afectarà totes les activitats i usos, tant de l'espai públic, com privat, en la mesura que aquests puguen afectar el normal funcionament dels espais per a vianants.   
La concessió de la llicència serà possible, sempre que es demostre que no s'afecta aquests espais i en les condicions que s'establisquen pels serveis tècnics municipals.  
Segon. Declarar la suspensió de l'atorgament de llicències en els àmbits delimitats com entorns de protecció, dels elements que han obtingut la declaració de Bé d'Interès Cultural (BIC), amb l'objecte de procedir a estudiar i redactar el seu Pla Especial de Protecció.   
La suspensió de llicències en els entorns de protecció de Béns d'Interès Cultural (BIC), es portarà a terme en els termes especificats en la legislació sectorial de protecció del patrimoni.  
La concessió de la llicència serà possible mitjançant l'obtenció de l'informe favorable de la conselleria de Cultura, regulada en l'article 35.1 de la Llei 4/1998, de 11 de juny, del Patrimoni Cultural Valencià, modificada per la Llei 5/2007, de 9 de febrer.  
Tercer. Declarar àmbits de suspensió, els següents:  
Per a la redacció del document de regulació i funcionament d'àrees per als vianants:  
- Àrees de sòl urbà en les quals existisquen espais per als vianants i zones de zones lliures o places, a través dels quals es produïsca l'accés a parcel·les, edificis i solars.  
- Específicament s'estableixen, sense que això resulte una relació exhaustiva, els següents:  
· UA-1; UA-2; UA-3; UA-4; UA-8; UA-9; UA-10; UA-11; UA-16; UA-21; plaça i passatge de Vi de Carlón.  
Per a la redacció del Pla Especial de Protecció de Bé d'Interès Cultural:  
1. Entorn de protecció del Convent de Sant Francesc.  
2. Entorn de protecció del c. de Sant Joaquim i Casa del Marquès.  
Quart. Publicar el present acord en el Diari Oficial de la Comunitat Valenciana, als efectes oportuns.  
Benicarló, 7 de febrer de 2008.- El tinent d'alcalde delegat de l'Àrea d'Urbanisme: Antonio Cuenca Caballero.